Petre Daea a detectat interese obscure la cei care îl critică: Sunt vegetarieni, doi lideri de partid nu mănâncă carne de porc

Ministrul Agriculturii, Petre Daea, a găsit explicația pentru criticile la adresa modului în care gestionează criza pestei porcine africane, soldată cu peste 140.000 de porci sacrificați și zeci de ferme puse pe butuci.

Într-o emisiune la Antena 3, Daea a acuzat unii politicieni – fără să-i numească – de faptul că vor să transforme subiectul pestei porcine africane într-o ”rampă de lansare politică”, deși unii dintre ei sunt ”chiar vegetarieni”.

Daea a continuat tirada și i-a acuzat pe ”doi lideri de partid care bat tare în tobă” că ”nu mănâncă carne de porc”. ”Le cunosc interesele, pentru că le pot demonstra ce interese au avut de-a lungul timpului”, a spus Daea la Antena 3.

Daea este recunoscut pentru gafele și exprimările halucinante de-a lungul mandatului său de ministru al Agriculturii.

Foto: InquamPhotos / Alexandra Pandrea